als_Latn dik_Latn sag_Latn
Kush është fajtor për këtë gjendje: BESA apo ata?
Zeqirija IBRAHIMI
Kam kënaqësi dhe nder që sonte kam mundësi të them dy-tri fjalë para jush dhe nuk mund të mos e pranoj se prania juaj këtu më bën dyfish më shumë përgjegjës për fjalën time.
Kur u nisa të vij në Tearcë, mendoja se sa mund të jetë i rëndësishëm ky takim me ju sonte për historinë dhe ardhmërinë e kombit. Ndonëse në plan kombëtar takimi në Tearcë mund të duket i vogël, por ashtu si ka thënë Nil Armstrongu në Hënë – ky është një hap i vogël i njeriut, por i madh i njerëzimit. Këto janë hap ta vegjël të BESËS, por ne besojmë se do të jenë të mëdha në historinë shqiptare. Sepse, ne besojmë se secila rrugë sado e gjatë, fillon me një hap të vetëm.
Të nderuar banorë të Komunës së Tearcës, më lejoni që para jush të shtroj disa dilema e paqartësi që sonte dua t’i elaboroj jo vetëm për juve që jeni në këtë sallë, por edhe për të gjitha ata që do ta ndjekin këtë video ose këtë fjalim si tekst.
Siç edhe jeni ne dijeni, ditëve të fundit gjithnjë e më shumë po flitet për ne dhe gjithnjë e më shumë thuhet se nuk e dimë çka kërkon BESA.
Thonë se BESA nuk është e qartë çka kërkon. Në të vërtetë, jo se nuk e dinë, porse janë mjeshtër të mjegullës.
BESA kërkon që Maqedonia ta pranojë faktin më të rëndësishëm: ose do të bëhet edhe nënë e shqiptarëve ose vetë do t’i vuajë pasojat e kësaj. Shqiptarët nuk mund të durojnë më të jeni viktima të dalldisë për identitet. Fundja, ata le të quhen si të duan, por këtë çmim nuk duam ta paguajmë ne. Nuk mund ta vuajmë ne që të fitojnë ata. Dhe, nuk mund ta vuajmë ne, sepse disa politikanë shqiptarë të korruptuar janë në gjendje që gjendjen tonë ta bëjnë pazar për interesat e tyre. Ne e duam hisen tonë dhe për këtë nuk duam as të diskutojmë.
BESA kërkon që Maqedonia të jetë vërtet shtet i shqiptarëve dhe maqedonasve dhe pikë. As më pak e as më shumë. Dhe, kjo të reflektohet në emrin e shtetit, në simbolet e shtetit, në përdorimin e gjuhës, në ndarjen e buxhetit, në drejtësinë e shteti, në arsimin e shtetit, në kulturën e shtetit, thjesht në gjithçka. Ndryshe, ne nuk pranojmë të jemi më vasalë si BDI e PDSH, ndërsa maqedonasit të jenë pronarë.
Kjo është kërkesa autentike shqiptare, që buron nga nevojat tona autoktone dhe që mbështetet vetëm në fuqitë tona autonome. Sepse shqiptaria jonë nuk bëhet duke shitur kopalla e folklor, por duke pasur vizion dhe strategji.
BESA konsideron se tri janë segmentet më të rëndësishme për shqiptarët e Maqedonisë. Së pari duhet të ndryshojë sistemi politik dhe vendosja e barazisë, kohezionit dhe konsensusit ndëretnik e politik. Pastaj duhet të bëhet zhvillimi i arsimit të mirëfilltë shqip. Nuk bëhet arsim me shqip me standarde të dyfishta të arsimit. Nxënësit shqiptarë 40 vetë në klasë, ata maqedonas 20 vetë. Nuk bëhet arsim shqip me banka të shekullit XIX, nuk bëhet arsim shqip me shkolla shqipe të pas-Luftës së Dytë Botërore dhe nuk bëhet arsim shqip me punësim partiak të arsimtarëve në shkolla. Sepse arsimi është shtylla kryesore e zhvillimit të kombit. Dhe, e treta, është zhvillimi i ekonomisë shqiptare në Maqedoni. Ne nuk duam të shohim më rrugëve shqiptarë të rinj që bisedojnë mes vete si të ikin prej vatrës së tyre. Por, duam shqiptarë të rinj që bisedojnë për karrierë profesionale, për specializime dhe për suksese ndërkombëtare. E duam një të ri që ecë me kravatë, me veturë të mirë dhe që në mbrëmje kthehet në shtëpi me ndjenjën se ka qenë i dobishëm për familjen e tij dhe për kombin e tij.
Përveç si individ, BESA dëshiron edhe afaristë shqiptarë të pasur. Jo afaristë që i druhen DAP-it dhe haraçmbledhësve të partisë, por afaristë që janë të lirë ta zhvillojnë biznesin e tyre.
Shqiptari i edukuar dhe i arsimuar mirë, që njëherazi është edhe i pasur, është shqiptari që e synon BESA. Ai është shqiptari që e shqiptarizon Maqedoninë. Prandaj këta pushtetarë deri tash e kanë shkatërruar arsimin shqip dhe ekonominë shqiptare. Sepse ashtu përfundon pushteti i tyre.
Të nderuar miq,
Ditëve të fundit po flitet se partitë e mëdha shqiptare po bashkohen. Na vjen mirë që u bëmë sebep ne që ata të bashkohen. Por, na vjen keq se ata nuk janë bashkuar për të mirën e popullit. Ata janë bashkuar kundër nesh, kundër BESËS shqiptare. Ata tash janë bashkë, por janë bashkë kundër popullit të tyre. Ata u bënë bashkë nga frika, ndërsa ky bashkim i ka frikësuar dhe dobësuar edhe më shumë. Sepse kur bashkohen të dobëtit, kështu shtohet dobësia. Në të vërtetë, frikacakët – nga frika që e kanë në shpirt – prodhojnë kërcënim, paranojë e panik. Siç e shihni sot PDSH-në e BDI-në. Por, jua them sot këtu dhe mbajeni mend – frikacakët dhe kërcënuesit do të jenë humbësit e historisë.
Në fakt, bashkimi nuk është bashkim i numrave, por bashkim i vlerës. Sot mund të jesh bashkë me Gruevskin dhe kështu t’i bësh numrat, siç edhe janë duke bërë, por ata janë kundër popullit të tyre.
Megjithëse kemi çdo respekt për Hashim Thaçin e Ilir Metën, do të duhet të themi se ata mund ta ftojnë secilin politikan të Shqipërisë a të Kosovës që ashtu të na thonë se gjoja e kanë përkrahjen e tyre, por ne u themi shkurt e shqip se edhe Enver Hoxhën nëse e ngrenë nga varri nuk i shpëton dot nga humbja.
Ne do të bashkëpunojmë me të gjithë që e pranojnë BESËN tonë. Mund të bashkëpunojmë me RDK-në, pse jo nesër edhe me z. Sela – kur ta fitojë PDSH-në ose të dalë me subjekt më vete, por duam ta theksojmë këtu dhe ta marrin vesh të gjithë – BESA do të bashkëpunojë vetëm me ata që kanë BESË.
Ditëve të fundit janë shtuar sulmet ndaj njerëzve të Besës, ndaj shoqatave prej të cilave kanë dalë aktivistë që sot janë anëtarë te Besës, por edhe ndaj atyre që duan t’i bashkohen Besës. Mund ta shihni sesi disa media ia mbajnë hapur anën partisë shqiptare në pushtet, duke prodhuar një lumë akuzash se Besa qenka fajtori kujdestar.
Prandaj, po e shfrytëzojmë këtë takim që të pyesim: kush është fajtor për këtë gjendje: BESA apo ata?
1. A mos jemi ne fajtorë që ministri i Ekologjisë nuk arrin t’i vendos filtra Jugohromit dhe kështu ta rrezikojë jetën e tetovarëve dhe, në anën tjetër, bukën e gojës së njerëzve të kësaj ane që punojnë në atë fabrikë?
2. A mos jemi ne fajtorë për mungesën e ujit të pijshëm në Tetovë?
3. A mos jemi ne fajtorë që ministri i Arsimit nuk arrin t’i ndërrojë dy emra shkollash?
4. A mos jemi ne fajtorë që sot disa shqiptarë të rastit “Monstra”janë gjykuar me burg të përjetshëm?
5. A mos jemi ne fajtorë që BDI-ja hyri në qeveri pa asnjë marrëveshje me VMRO-në?
6. A mos jemi ne fajtorë që arsimtarët protestojnë për gjendjen e tyre të mjeruar?
7. A mos jemi ne fajtorë që ministri i Integrimit nuk arriti ta bëjë asnjë hap për integrimin në NATO?
8. A mos jemi ne fajtorë që ministrat shqiptarë e kanë votuar stemën me luanin e VMRO-së për stemë shteti?
9. A mos jemi ne fajtorë që deputetët shqiptarë kanë pranuar ta hapin ndryshimin e kushtetutës dhe nuk kanë kërkuar asnjë ndryshim që e përmirëson gjendjen e shqiptarëve në Maqedoni?
10. A mos jemi ne fajtorë që gjuha shqipe ende nuk është zyrtare?
11. A mos jemi ne fajtorë që ende nuk kemi ligj për mbrojtjen e veteranëve të UÇK-së?
12. A mos jemi ne fajtorë shqiptarët e rinj po ikin nga Maqedonia sepse BDI-ja e ka bërë kusht të ekzistencës biologjike përkatësinë partiake?
13. A mos jemi ne fajtorë që deputetët e BDI-së kanë votuar që qindra miliona euro shqiptare të shkojnë në statujat e projektit antishqiptar “Shkupi 2014”
Për çka jemi ne fajtorë ne? Ku është antishqiptaria jonë? Kujt i bëmë ne dëm? Kujt i premtuam diçka dhe e mashtruam? Kujt ia morëm ne 5000 euro që ta punësojmë? Kujt?
Po, ne vetëm për një gjë jemi fajtorë – sepse nuk u frikësohemi atyre. Sepse u kemi thënë se, pasi të humbin në zgjedhjet e ardhshme, i pret dënimi i popullit dhe i ligjit për gjithçka që kanë bërë. Për këtë PO, i kemi fajet.
Megjithatë, ne jemi këtu që së bashku me ju t’i çlirojmë njerëzit dhe mediat nga frika e politikanëve. Ne duam që njerëzit të punësohen për shkak të aftësisë, e jo për shkak të librezës së partisë. Ne duam që mediat të informojnë jo që t’u pëlqejnë politikanëve, por që t’u pëlqejnë lexuesve e shikuesve. Prandaj, edhe kur na shajnë, ne nuk ua kthejmë, Sepse neve ashtu na kanë mësuar prindërit tanë. Se ai që shahet e korit gjuhën e tij. Andaj ne do të kursehemi nga sharjet. Dhe, e dini pse? Sepse ky është dallimi. Sepse të jesh me Besë dhe pa besë nuk është njësoj.
Të nderuar,
Ata duan votën tuaj, ne duam vullnetin tuaj!
Ata duan votën tuaj, ne duam vlerën tuaj!
Ata duan votën tuaj, ne duam vendosmërinë tuaj!
Ata duan votë, që atë ta shndërrojnë në mundësi për vjedhje.
Ne e duam votën tuaj, që ta shndërrojmë në vullnet dhe vlerë.
Ata e duan votën tuaj, ne e duam BESËN tuaj!
Sepse ky është dallimi. Sepse të jesh me Besë dhe pa besë nuk është njësoj. Ne jemi me BESË.
(Autori është anëtarë i Këshillit Koordinues të Lëvizjes BESA, ndërsa ky fjalimi i tij është realizuar në Tearcë)
Loja me letërnjoftime dhe nënshtetësi në Maqedoni
- Latas – Selmanit: Ti mund të përfaqësosh UÇK-në dhe shqiptarët, jo gazetarët
- Nervozohet Orhan Ibrahimi pas kritikave të Xhelal Nezirit
- 'Fiks Fare' nënkryetarin 24 karatësh të BDI-së e bën 'Nevzati i Madhërishëm' (VIDEO)
- Gazetari maqedonas nuk komenton për fyerjen e shqiptarëve, por akuzon Zaevin
- Adnan Azizi ka një porosi për simpatizantët e Lëvizjes BESA!
- Ja emisioni skandaloz i Vasko Eftovit ku ofendohet Adem Jashari (VIDEO)
- Gruevski nuk e përjashton mundësinë e destablizimit të vendit!
- Zaev: Po rritet përkrahja e shqiptarëve për “bombat”
- Sot Zaev publikon “bombën” e 14 me radhë
- Shikojeni drejtpërsëdrejti në Almakos pres-konferencën e Zoran Zaev (VIDEO)
- Ziadin Sela kryetar i PDSH-së
- DRAMË E VËRTETË NË SHKUP: I prishet makina, më pas mezi i shpëton plumbave
- Spitali Medicine ia shpëton jetën publicistit Kim Mehmeti
- Zoran Zaevi ua dërgoi “selamin” e fundit BDI-së dhe PDSH-së
- Ja cilët ish funksionarë të PDSH-së ishin prezent në kongresin e Selës
- Mijallkov dhe Jankullovska bisedojnë se si e kontrollojn Feriz Dervishinn nga BDI e Kumanovës - VIDEO
- Lëvizja e Selës : Mbi 800 Delegat po e dridhë Tetovën (FOTO)
- Menduh Thaçi e pranon: Vëllau im është njëri nga aksionarët te 'Interprometi' (VIDEO)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn